Diari Oficial de la Generalitat Valenciana


Sumari del DOGV 9813, del 21-03-2024 (2024/2407)

RESOLUCIÓ de 15 de març de 2024, de la consellera d'Innovació, Indústria, Comerç i Turisme, per la qual es convoquen els premis de la Generalitat de la fase autonòmica del concurs escolar 2023-2024 Consumópolis 19: Suma't a l'energia responsable.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9813

Data del DOGV
:   21-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2407


Data del document
:   15-03-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

RESOLUCIÓ de 15 de març de 2024, de la consellera d'Innovació, Indústria, Comerç i Turisme, per la qual es convoquen els premis de la Generalitat de la fase autonòmica del concurs escolar 2023-2024 Consumópolis 19: Suma't a l'energia responsable. [2024/2407]  
L'Estatut de les persones consumidores i usuàries de la Comunitat Valenciana arreplega en el capítol V del títol II el dret que tenen les persones consumidores i usuàries a rebre una educació i formació adequades en matèria de consum. És una de les prioritats de la Generalitat promoure l'educació de les persones consumidores en els centres educatius de la Comunitat Valenciana.  
El ministeri amb competències en matèria de consum, a través de la Direcció General de Consum, organitza juntament amb els organismes de consum de les diferents comunitats autònomes i ciutats autònomes de Ceuta i Melilla el concurs escolar 2023-2024 Consumópolis 19, sobre consum responsable: Suma't a l'energia responsable, dirigit a l'alumnat matriculat en els cursos quint i sext d'Educació Primària, en Educació Secundària Obligatòria i en Formació Professional Bàsica de la Comunitat Valenciana.  
Per al curs 2023-2024, la Comunitat Valenciana participa en l'organització del concurs escolar Consumópolis 19: Suma't a l'energia responsable les bases reguladores del qual s'arrepleguen en l'Ordre CSM/1008/2021, de 20 de setembre, publicades en el Boletín Oficial del Estado número 230 de 25 de setembre de 2021.  
L'objectiu d'este concurs escolar és sensibilitzar l'alumnat de la importància que té realitzar actes de consum de manera conscient, crítica, solidària, responsable i sostenible.  
De conformitat amb l'article 5.1 de les bases reguladores del concurs, els organismes de consum de les comunitats autònomes i ciutats autònomes de Ceuta i Melilla organitzadores del concurs han de tramitar, en el seu àmbit territorial respectiu, la convocatòria dels premis autonòmics d'este concurs. Correspon a la Conselleria d'Innovació, Indústria, Comerç i Turisme les competències de consum, d'acord amb el que establix el Decret 226/2023, de 19 de desembre, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
Per això, i en virtut de les facultats que em conferixen l'article 28 de la Llei 5/1983, de 30 de desembre, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
1. Convocar, en règim de concurrència competitiva, el concurs escolar 2023-2024 Consumópolis 19: Suma't a l'energia responsable en fase autonòmica, de conformitat amb les bases aprovades per l'Ordre CSM/1008/2021, de 20 de setembre, reguladores dels premis del concurs escolar Consumópolis (BOE 230, 25.9.2021).  
2. Seran beneficiaris dels premis objecte d'esta convocatòria l'alumnat que forma part dels equips guanyadors i el personal docent coordinador d'estos.  
  
Segon  
L'import màxim global destinat a atendre estos premis és de 6.000 euros i es finança amb càrrec a la línia pressupostària S0365, «Suport actuacions específiques en matèria d'educació en consum», del capítol IV del programa pressupostari 443A00, Protecció Persones Consumidores i Qualitat de Béns i Serveis, consignada en la Llei 8/2023, de 27 de desembre, de pressupostos de la Generalitat per a l'exercici 2024.  
  
  
Tercer  
La present convocatòria no requerix la notificació o comunicació a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea, ja que les subvencions previstes en la present convocatòria en cap cas finançaran activitats econòmiques; tot això en virtut del que establix l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
  
Quart  
Només poden optar als premis de la Generalitat de la fase autonòmica del concurs i, amb posterioritat, accedir a la fase nacional del concurs, els equips dels centres educatius, públics, concertats o privats de la Comunitat Valenciana que reunisquen els requisits següents:  
  
a) Estar inscrits pel personal docent coordinador dins del termini i en la forma corresponent en el lloc web de Consumópolis:  
https://consumopolis.consumo.gob.es/concurso  
En ocasió d'esta inscripció, tant el personal docent coordinador, com cada concursant, declaren expressament, en l'apartat habilitat per a esta finalitat en la pàgina del concurs escolar «Consumópolis19», que coneixen i acaten les bases reguladores del concurs, regulades per l'Ordre CSM/1008/2021, i les seues instruccions generals de participació.  
  
b) Haver completat, tots els membres de l'equip, la primera part del joc, resolent totes les proves durant el recorregut per la ciutat virtual de Consumópolis, i també la segona part del concurs, amb un treball en el qual els cinc integrants de l'equip han de dissenyar, elaborar i presentar un vídeo musical que incloga l'elaboració d'una cançó i una coreografia relacionades amb el lema «Suma't a l'energia responsable» l'objectiu de la qual siga fomentar, entre els escolars, hàbits de consum basats en la sostenibilitat i l'estalvi energètic, i convéncer el seu entorn familiar, social i escolar de la necessitat de fer un ús responsable de l'energia, en la forma que es detalla en les instruccions generals de participació del Ministeri de Consum, que es poden trobar en el lloc web indicat més amunt.  
c) Haver remés, dins del termini i en la forma corresponent, a la Direcció General de Comerç, Artesania i Consum, la fitxa virtual identificativa del treball, així com les autoritzacions per a la participació en Consumópolis de concursants majors de catorze anys, o dels pares, mares o representants legals en el cas de menors de catorze anys.  
  
Quint  
1. Les sol·licituds de participació en el concurs (una sol·licitud per cada equip escolar participant) s'han de presentar de manera telemàtica en la Direcció General de Comerç, Artesania i Consum pel personal docent coordinador, mitjançant certificat digital, a través de l'enllaç següent:  
https://www.gva.es/va/inicio/procedimientos'id\_proc=2912&version=red  
En la sol·licitud han de figurar les dades del centre educatiu, el nivell en el qual l'equip escolar participa, el nom de l'equip i el llistat de tots els concursants que el componen, amb indicació respecte de cada integrant, de la data de naixement i curs en què està matriculat. I ha de ser subscrita pel personal docent que coordine l'equip, amb indicació del càrrec o especialitat i funcions.  
A la sol·licitud s'ha d'adjuntar la documentació següent:  
a) S'ha d'aportar autorització expressa, de conformitat amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, a la Conselleria d'Innovació, Indústria, Comerç i Turisme, perquè esta comprove les dades d'identitat, així com l'acreditació del compliment de les obligacions tributàries, estatal i autonòmica, i amb la Seguretat Social, del docent coordinador i dels representants legals dels concursants, i altres establides en l'article 13 de la Llei 38/2003, de 17 de novembre, general de subvencions..  
  
L'imprés d'autorització (AUTDATSUBV) es pot descarregar en el tràmit telemàtic de la GVA.  
Si de la comprovació efectuada resulta cap discordança amb les dades facilitades per la persona interessada, l'òrgan instructor estarà facultat per a dur a terme les actuacions que siguen procedents per a aclarir-la.  
Si la persona interessada no presta este consentiment, ha d'aportar els documents d'acreditació de les dades esmentades.  
b) Les autoritzacions firmades per a la participació en Consumópolis han de descarregar-se del lloc web de Consumópolis, en la zona de Registre i Accés coordinadors, o també clicant en l'enllaç següent:  
  
https://consumopolis.consumo.gob.es/sites/default/files/docs/authorisat…  
c) La fitxa virtual identificativa de cada treball.  
2. El termini per a presentar la sol·licitud del concurs i la documentació annexa comença el 22 de març de 2024 i finalitza el dia 15 d'abril de 2024.  
La presentació de la sol·licitud suposa l'acceptació expressa de les bases reguladores de la convocatòria per part de tots els participants del concurs i pels representants legals, si és el cas.  
A més, també suposa l'acceptació per part dels representants dels menors que el personal docent els represente en tots els tràmits necessaris davant de l'administració convocant, i que reba el possible import econòmic del premi en nom seu.  
Quan la sol·licitud no reunisca els requisits assenyalats en la legislació vigent de procediment administratiu comú, o no s'hi adjunte de la documentació assenyalada en el punt anterior, es requerirà a la persona sol·licitant perquè el termini de 10 dies esmene la falta o aporte els documents preceptius, amb indicació que, si no ho fa, se la considerarà que desistix de la seua petició.  
L'esmena o l'aportació telemàtica de documentació s'ha de fer utilitzant el següent tràmit de la Guia PROP. Aportació de documentació a un expedient obert en la direcció general competent en matèria de comerç i/o consum de la Generalitat Valenciana (s'exclouen ajudes i expedients arxivats):  
https://www.gva.es/va/inicio/procedimientos'id\_proc=18256&version=amp  
  
Sext  
Els equips estan dividits en tres nivells de participació:  
Nivell 1: quint i sext cursos d'Educació Primària.  
Nivell 2: primer i segon cursos d'Educació Secundària Obligatòria.  
  
Nivell 3: tercer i quart cursos d'Educació Secundària Obligatòria o Formació Professional Bàsica.  
  
Sèptim  
1. El desenvolupament del concurs està comprés entre el 2 d'octubre de 2023 i el 2 d'abril de 2024, els dos inclusivament.  
2. El concurs consta de dos parts:  
- En la primera part del concurs, els cinc integrants de l'equip han de completar el recorregut per la ciutat de Consumópolis, que consta de 10 proves, de caràcter pedagògic i lúdic, que es presentaran als participants al llarg d'este. Els concursants poden puntuar en les 10 proves d'esta primera part des del 2 d'octubre de 2023 al 18 de març de 2024, els dos inclusivament.  
- En la segona part del concurs, amb la qual es pretén fomentar el treball en equip, els cinc integrants han de dissenyar, elaborar i presentar un treball sobre consum responsable, consistent en la realització d'un vídeo musical que incloga l'elaboració d'una cançó i una coreografia relacionades amb el lema del concurs Suma't a l'energia responsable. Les característiques específiques d'estos treballs es detallen en les instruccions generals de participació del concurs.  
El material remés pel personal docent ha de ser original. La Direcció General de Comerç, Artesania i Consum, com a organitzadora del concurs, no es responsabilitza de cap reclamació que puguen presentar tercers.  
Estos treballs han de presentar-se en format electrònic i s'han de pujar a l'espai virtual habilitat a este efecte en el lloc https://consumopolis.consumo.gob.es/home al qual els equips poden accedir des del 2 d'octubre de 2023 fins al 2 d'abril de 2024, els dos inclusivament, i des d'on, el personal docent coordinador pot descarregar la fitxa virtual identificativa de cada treball.  
  
Octau  
1. Els equips seleccionats obtindran els següents premis:  
a) Un primer premi de 900,00 euros i la participació en la fase nacional del concurs, per a l'equip que obtinga més punts en cada un dels nivells de participació.  
b) Un segon premi de 500,00 euros, per a l'equip que quede en segon lloc en punts obtinguts en cada un dels nivells de participació.  
  
c) Un tercer premi de 300,00 euros, per a l'equip que quede en tercer lloc en punts obtinguts en cada un dels nivells de participació.  
  
2. S'establixen tres premis especials de 300,00 euros cada un, per al personal docent que coordine un major nombre d'equips en cada un dels nivells de participació i que, almenys, un d'estos equips haja sigut finalista en este nivell. Cada docent coordinadora o coordinador només pot obtindre un d'estos premis especials.  
En el cas que es produïsca un empat entre diversos docents, s'atorgaran els premis a aquells els equips dels quals sumen un major nombre de punts en total. Si persistix l'empat, es prorratejarà el premi entre les persones docents que continuen empatades.  
3. Al professorat coordinador dels equips en esta convocatòria, se li podran reconéixer 30 hores de formació, en aplicació de l'Ordre 65/2012, de 26 d'octubre, de la Conselleria d'Educació, Formació i Ocupació, sobre el model de formació permanent del professorat i el disseny, reconeixement i registre de les activitats formatives (DOGV 6893, 31.10.2012), i l'Ordre 54/2014, d'1 de juliol (DOGV 7309, 03.07.2014), de la Conselleria d'Educació, Cultura i Esport, per la qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyament que realitzen els funcionaris docents que impartixen ensenyaments no universitaris de la Comunitat Valenciana, pel Servei de Registre i Acreditació Docent, d'acord amb la informació certificada en l'acta de participació final enviada per la Direcció General de Comerç, Artesania i Consum.  
4. Tots els participants que completen el recorregut per la ciutat virtual de Consumópolis obtindran un diploma acreditatiu de la seua participació en el concurs que podran descarregar del lloc web:  
https://consumopolis.consumo.gob.es/concurso  
  
Nové  
1. Per a la selecció d'equips amb dret a premi, es tindran en compte els criteris següents:  
a) La puntuació de les proves obtinguda en el recorregut per la ciutat virtual de Consumópolis queda establida de manera automàtica pel mateix sistema sobre la base dels criteris de coneixements i habilitats detallats en les instruccions generals de participació.  
b) El treball en equip es puntua d'acord amb els criteris i barems següents:  
- Coherència del treball amb els objectius del concurs: es valora fins a 40 punts.  
- Creativitat i originalitat del treball: es valora fins a 20 punts.  
- Presentació del treball: es valora fins a 20 punts.  
- Qualitat tècnica: es valora fins a 15 punts.  
- Qualitat lingüística: es valora fins a 5 punts.  
2. El jurat ha de valorar cada una de les dos parts, el recorregut per la ciutat virtual i el treball en equip, en el 50 % cada una de la totalitat de la puntuació del concurs escolar, segons els criteris establits en l'apartat anterior.  
  
Dècim  
1. El jurat dels premis autonòmics està compost per:  
- Tres persones representants de la Direcció General de Comerç, Artesania i Consum designades per la persona titular de la Direcció General, que inclourà el nomenament de la presidenta o el president del jurat.  
- Una persona representant de la Subdirecció General de Formació del Professorat de la Conselleria d'Educació, Universitats i Ocupació.  
  
- Una persona representant de l'Institut Valencià de la Joventut.  
- Actuarà com a secretari/ària del jurat, amb veu i sense vot, una persona funcionària del Servei de Defensa de les Persones Consumidores i Arbitratge de Consum.  
2. El funcionament del jurat es regix per les normes contingudes en la secció 3 del capítol II del títol preliminar de la Llei 40/2015, de règim jurídic del sector públic, i té facultats per a resoldre els dubtes que puguen sorgir en la interpretació d'esta convocatòria i de les bases.  
  
  
Onzé  
1. El jurat seleccionat a este efecte ha de comprovar en la plataforma virtual de Consumopolis19 les puntuacions obtingudes pels equips participants, i valorar els treballs en equip segons els criteris establits en l'apartat nové.  
2. El jurat elevarà la seua decisió a la consellera d'Innovació, Indústria, Comerç i Turisme, qui resoldrà l'atorgament dels premis. La resolució es notificarà a les persones interessades en els termes que preveu l'article 40 de la Llei 39/2015, d'1 d'octubre, del procediment administratiu comú de les administracions públiques.  
3. El termini màxim per a resoldre i notificar a qui guanye el concurs és de tres mesos des de la finalització del termini de presentació de les sol·licituds. Transcorregut este termini sense haver-se notificat la resolució, s'entén que la persona sol·licitant no està entre els guanyadors del concurs.  
4. El jurat pot declarar deserts alguns dels premis.  
5. Els premis concedits seran publicats en el Diari Oficial de la Generalitat Valenciana, amb expressió de la convocatòria, el programa i el crèdit pressupostari al qual s'imputen, beneficiari, quantitat concedida i finalitat o finalitats d'estos.  
6. Contra la resolució d'atorgament dels premis, que posa fi a la via administrativa, es pot interposar en el termini d'un mes un recurs potestatiu de reposició davant del mateix òrgan, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
  
Dotzé  
La participació en el present concurs escolar comporta el tractament de dades de caràcter personal del personal docent sol·licitant i dels membres dels equips participants per part de la Conselleria d'Innovació, Indústria, Comerç i Turisme.  
Així mateix, s'informa de:  
1. Identitat del responsable del tractament: la Conselleria d'Innovació, Indústria, Comerç i Turisme.  
2. Finalitats o usos del tractament: regulació i gestió de convocatòries, participació i concessió de premis dels concursos en matèria de consum.  
3. Categories d'interessats o afectats i origen de les dades: participants en el concurs; representants legals. Origen: directament de la persona interessada o el seu representant legal.  
4. Registre d'Activitats de Tractament:  
https://cindi.gva.es/documents/825539792/820626951/ratcon003.pdf  
5. Drets de les persones interessades.  
Les persones interessades poden exercir els drets d'accés rectificació, supressió i portabilitat de les seues dades de caràcter personal, limitació i oposició del tractament i no ser objecte de decisions individuals automatitzades. Per a exercir els drets, ha de presentar un escrit davant de la Subsecretaria de la Conselleria d'Innovació, Indústria, Comerç i Turisme. Hi ha d'especificar quin d'estos drets sol·licita que siga satisfet i, si no autoritza l'obtenció de dades d'identitat del sol·licitant o, si escau, del representant legal, ha d'aportar la documentació acreditativa corresponent de la identitat i la representació. També pot exercir els seus drets de manera telemàtica a través de l'enllaç següent:  
  
https://www.gva.es/va/inicio/procedimientos'id\_proc=19518  
6. Si les persones interessades entenen que s'han vist perjudicades pel tractament de les seues dades o en l'exercici dels seus drets, poden contactar amb el delegat/ada de Protecció de Dades de la Generalitat Valenciana a través de:  
Adreça electrònica: qlz@kkz.xt  
Delegat/Delegada de Protecció de Dades.  
Adreça postal: passeig de l'Albereda, 16, 46655 València  
Adreça web:  
https://participacio.gva.es/va/web/delegacion-de-proteccion-de-datos-gva/  
7. També tenen la possibilitat de presentar una reclamació davant de l'autoritat nacional de control en matèria de protecció de dades (Agència Espanyola de Protecció de Dades-AEPD), especialment quan no ha obtingut resposta satisfactòria en l'exercici dels seus drets.  
  
Poden contactar-hi a través de l'enllaç següent:   
https://www.aepd.es  
8. Més informació de protecció de dades.  
https://cindi.gva.es/es/proteccio-dades  
  
Tretzé  
Es faculta la directora general de Comerç, Artesania i Consum per a dictar totes les disposicions que siguen necessàries per al desenvolupament, eficàcia i execució de la present resolució.  
  
Catorzé  
1. Els equips guanyadors del concurs s'obliguen a cedir a la Generalitat tots els drets d'explotació i imatge derivats de la publicació del treball. La Generalitat pot utilitzar, per si mateixa o a través de terceres persones, físiques o jurídiques, de la forma que estime més convenient per als seus interessos, qualssevol de les imatges o elements que conformen la publicació esmentada.  
Així mateix, els equips guanyadors s'obliguen a assumir les responsabilitats que puguen resultar de la utilització dels textos, imatges i altres elements creatius aportats per estos en la realització del treball i la propietat dels quals siga de terceres persones o entitats alienes a la present convocatòria.  
2. Els treballs guanyadors quedaran en propietat de la Conselleria d'Innovació, Indústria, Comerç i Turisme de la Generalitat Valenciana.  
  
  
Quinzé  
Contra este acte, que esgota la via administrativa, les persones interessades poden interposar un recurs potestatiu de reposició davant del mateix òrgan que dicta la present convocatòria, en el termini d'un mes a comptar des de l'endemà de la notificació, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació, de conformitat amb el que disposen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puguen interposar qualsevol altre recurs que estimen oportú.  
  
  
València, 15 de març de 2024.- La consellera d'Innovació, Indústria, Comerç i Turisme: Nuria Montes De Diego.